A határozati javaslat elfogadásához

egyszerű többség szükséges, 

az előterjesztés nyilvános ülésen tárgyalható!
30. számú előterjesztés
Várdomb Község Önkormányzata Képviselő-testületének 2025. április 8-án 

17.00 órakor megtartandó ülésére
Várdombi Bölcsőde, Óvoda és Konyha pedagógus-továbbképzési intézményi programjának jóváhagyása 

	Előterjesztő: dr. Tóth Korinna polgármester
Készítette:  Tölli Anita főigazgató
Törvényességi ellenőrzést végezte: dr. Firle-Paksi Anna aljegyző


Tisztelt Képviselő-testület!
2025. január 1-jén hatályba lépett a pedagógus-továbbképzés rendszeréről szóló 419/2024. 

(XII. 23.) Kormányrendelet. 

A köznevelési intézmény igazgatója – ha az intézményben szakmai munkaközösség működik, akkor annak részvételével - egy nevelési, tanítási évre szóló pedagógus-továbbképzési intézményi programot készít a nevelési évet megelőző év április 1 – április 30. között, azaz első ízben 2025. április 30-ig. 

Az főigazgató asszony által elkészített éves intézményi program az előterjesztés mellékletét képezi.
A nemzeti köznevelésről szóló 2011. évi CXC. törvény 83. § (2) bekezdésének g) pontja szerint:

„(2) A fenntartó ….

g) jóváhagyja a köznevelési intézmény SZMSZ-ét, pedagógiai programját, éves munkatervét, továbbképzési programját, tantárgyfelosztását,…”
Kérjük a Tisztelt Képviselő-testületet, hogy az alábbi határozati javaslattal fogadja el - az előterjesztés mellékletét képező tartalommal - a Várdombi Bölcsőde, Óvoda és Konyha pedagógus-továbbképzési intézményi programját:
H a t á r o z a t i   j a v a s l a t :

Várdombi Bölcsőde, Óvoda és Konyha 2025/2026-os nevelési évre vonatkozó pedagógus-továbbképzési intézményi programjának jóváhagyására
Várdomb Község Önkormányzat Képviselő-testülete a nemzeti köznevelésről szóló 2011. évi CXC. törvény 83. § (2) bekezdésének g) pontjában kapott feladatkörében eljárva a Várdombi Bölcsőde, Óvoda és Konyha 2025/2026-os nevelési évre vonatkozó pedagógus-továbbképzési intézményi programját az előterjesztés melléklete szerinti tartalommal jóváhagyja.
Határidő: 2025. április 15.
Felelős: Dr. Firle-Paksi Anna aljegyző

  (a határozat megküldéséért)

Határozatról értesül: Tölli Anita főigazgató
                                  Irattár

